PTG ขยายบริการฉีดพ่นน้ำยาฆ่าเชื้อ “โควิด-19” เพิ่มในปั้ม PT v 108 สาขา
PTG ขยายบริการฉีดพ่นน้ำยาฆ่าเชื้อ “โควิด-19” เพิ่มในปั้ม PT กรุงเทพฯ-ปริมณฑล รวม 108 สาขา หลังเปิดในสถานี LPG PT กระแสผลตอบรับดี
PTG ขยายบริการฉีดพ่นน้ำยาฆ่าเชื้อ “โควิด-19” เพิ่มในปั้ม PT กรุงเทพฯ-ปริมณฑล รวม 108 สาขา หลังเปิดในสถานี LPG PT กระแสผลตอบรับดี
14 เม.ย. 2563

นายรังสรรค์ พวงปราง  ผู้ช่วยกรรมการผู้จัดการใหญ่ บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า  จากในปัจจุบันสถานการณ์แพร่ระบาดของไวรัส COVID-19ได้แพร่กระจายไปทั่วโลก และหลายจังหวัดในประเทศไทย  ดังนั้นทางบริษัทจึงเล็งเห็นถึงความสำคัญของลูกค้า ทำให้บริษัทเริ่มโครงการนำร่องให้บริการพ่น COVID-19 กับสถานีบริการ LPG ของ PT ในเขตกรุงเทพฯ และปริมณฑล รวมทั้งสิ้น 37 สถานี สำหรับรถแท็กซี่ และรถยนต์ของประชาชนทั่วไป โดยไม่มีค่าใช้จ่าย และรถแท็กซี่ทุกคันที่ผ่านการฉีดพ่นฆ่าเชื้อจากโครงการฉีดพ่นน้ำยาฆ่าเชื้อไวรัส COVID-19  จะได้รับสติกเกอร์ติดรถไปด้วย เพื่อลดความเสี่ยงจากการติดเชื้อไวรัส COVID-19
“จากการตอบรับลูกค้าจำนวนมากที่ไปใช้บริการฉีดพ่นฆ่าเชื้อไวรัส COVID-19 ในสถานี LPG PTในช่วงที่ผ่านมา ทาง PTG ได้เล็งเห็นถึงความต้องการโดยพร้อมตอบสนองความต้องการให้กับลูกค้าของ PTG เพิ่มเติมจึงมีนโยบายที่จะขยายการให้บริการฉีดพ่นฆ่าเชื้อไวรัส COVID-19 เพิ่มเติมผ่านสถานีบริการน้ำมัน PT 
โดยจะเป็นการบริการให้กับลูกค้าและประชาชนทั่วไปได้เข้ามาใช้บริการเพื่อลดความเสี่ยงในการติดเชื้อไวรัส COVID-19 โดยไม่มีค่าใช้จ่าย และลูกค้าสามารถเข้ารับบริการดังกล่าวได้ที่สถานีบริการน้ำมัน PT ซึ่งจะเริ่มให้บริการในวันที่ 15 เมษายน2563-วันที่ 8 พฤษภาคม 2563 ทุกวันไม่เว้นวันหยุดนักขัตฤกษ์ ตั้งแต่เวลา05.00น.-21.00น.โดยสถานีที่ให้บริการครอบคลุมในเขตกรุงเทพฯ และปริมณฑล จำนวน 108 สาขา” นายรังสรรค์  กล่าว
สำหรับการให้บริการฉีดพ่นน้ำยาฆ่าเชื้อไวรัส COVID-19 ครั้งนี้ เพื่อลดการระบาดไวรัส COVID-19  ถือว่าเป็นการสนับสนุนนโยบายของภาครัฐ ที่ต้องการลดการแพร่กระจายของไวรัส COVID-19 ให้เร็วที่สุด เพื่อสร้างความมั่นใจให้ลูกค้าในทุกครั้งที่ใช้บริการสถานีบริการน้ำมัน PT และจะเป็นการลดความเสี่ยงในการติดเชื้อไวรัสเพิ่มความปลอดภัยให้ลูกค้าไปอีกทางด้วย ทาง พีทีจี ในฐานะผู้ให้บริการสถานีบริการน้ำมันและ สถานีบริการ LPG PT มีความห่วงใยในพี่น้องคนไทยทุกคนและหวังว่าพี่น้องคนไทยจะฝ่าฟันพ้นวิกฤตครั้งนี้ในระยะอันใกล้นี้ได้อย่างแน่นอน